આપણા આ શ્રાદ્ધપર્વને કેટલાક વિવેચકો એક કર્મકાંડ તથા ધાર્મિક વિધિના સ્વપમાં સમજે છે. આપણી સંસ્કૃતિના વિરોધીઓ પણ આ શ્રાદ્ધકર્મને અંધશ્રદ્ધા તથા હસી મજાકમાં ખપાવે છે. અરે ! કાગડા સ્વપમાં પૂર્વજો હોય ખરા ? મૃતાત્માઓ ભોજન કરે ખરા? આ દલીલોમાં હિન્દુઓની ધર્મ આસ્થાની માત્ર મજાક જ છે. જો ભારતમાંથી મોકલેલ પિયા અમેરિકા ડૉલર સ્વરૂપે તથા ઇંગ્લૅન્ડમાં પાઉન્ડ સ્વરૂપે આપણા સ્વજનોને મળતા હોય તો શું કુદરતમાં પણ પિતૃતર્પણનું શ્રાદ્ધકર્મ પિતૃઓને નહિ પહોંચતું હોય ! કદાચ આપણે આ દલીલને શરણે થઈએ તો પણ શું ? આ શ્રાદ્ધ પર્વ પરિવારજનો સાથે શુભ કર્મમાં નાંદિશ્રાદ્ધ માટે એકઠા મળી એકબીજાના વેરભાવ ભૂલી ઊજવાતા આનંદ ઉલ્લાસનું પર્વ નથી? સમૂહભોજન તથા દાનવૃત્તિ - અર્થાત્ પ્રકૃતિમાં ઈશ્ર્વરદત્ત બધી વસ્તુઓ માત્ર સ્વ માટે નથી પણ બીજા માટે પણ છે તેવી ભાવના વિકસાવવાનું આ પર્વ નથી ? કાગડા જેવાં પક્ષીઓ તથા ગાય-કૂતરા જેવાં પ્રાણીઓને ભોજનથી તૃપ્ત કરવાનો મહિમા છે. પ્રકૃતિપ્રેમનું આ પર્વ આપણા માટે આસ્થાનું પર્વ છે.